APROBACIÓN BASES CONCURSO COMPARSAS DO ENTROIDO 2018
ADMINISTRACIÓN LOCAL — Municipal — Baiona (Outros documentos, notificacións e informacións públicas, 22/01/2018)

Que con motivo do concurso de Comparsa do Entroido 2018 que organiza a Concellería de Cultura de Baiona, esta Alcaldía-Presidencia: PRIMEIRO: Aprobar as bases reguladoras do concurso de Comparsas do Entroido 2018, que din textualmente: “PRIMEIRA.—A inscrición para participar, deberá formalizarse na Oficina de Rexistro do Concello dende o día seguinte da publicación das bases no BOP e ata o 9 de febreiro de 2018, en horario de 9 a 14 h. Xunto coa solicitude de inscrición é obrigatorio a presentación da seguinte documentación: SEGUNDA.—As comparsas participantes, deberán estar integradas por un mínimo de 12 persoas. TERCEIRA.—Establécense os seguintes premios ata un límite máximo de consignación presupostaría de 6.500 euros: 1º PREMIO.900 EUROS 2º PREMIO.650 EUROS 3º PREMIO.500 EUROS Entre as demais comparsas participantes, repartiranse o resto dos premios (4.450.-€) que se distribuirán de acordo co nº de compoñentes: Establécese un límite máximo de participación de 20 comparsas no Concurso que serán admitidas por rigoroso orde de inscrición no rexistro municipal do concello. Segundo a normativa vixente, os premios superiores a 300 € estarán suxeitos a correspondente retención tributaria. CUARTA.—Para optar aos premios, as comparsas deberán levar a cabo o seguinte programa: a) Participar no desfile organizado o martes 13 de febreiro de 2018. b) Participar no Enterro da Sardiña que terá lugar o mércores 14 de febreiro de 2018 ás 19,00 horas, cun mínimo de 10 compoñentes por comparsa, os cales deberán presentarse á organización ás 18.30 h. na praza do concello. (As comparsas que incumpran este requisito, serán penalizadas cun desconto do 20% sobre a cantidade que lle corresponda). QUINTA.—As comparsas concentraranse o martes 13 de febreiro nas inmediacións da praia de Santa Marta á hora indicada pola organización, comezando ás 17 h. o desfile polas rúas da vila, para rematar na rúa Carabela Pinta, onde o xurado deliberará e acto seguido entregaranse os premios. SEXTA.—O Xurado estará integrado por persoas do mundo da cultura, o deporte, a música, ás letras, etc., designadas polo Concello. O xurado poderá declarar premios desertos en caso de non reunir uns requisitos mínimos de calidade esixidos. SÉPTIMA.—Valoraranse, entre outros, os seguintes aspectos: a) Disfraces, máscaras, maquillaxes, etc, axeitados á temática que representen. b) Orixinalidade, inxenio, caracterización, instrumentalización, etc. c) Actitude no desfile acorde co motivo na exhibición. d) Calidade e creatividade na exhibición. e) Número de compoñentes da comparsa. O xurado ten liberdade absoluta para xulgar aos participantes nas diferentes modalidades a concursar e, en consecuencia conceder os premios e axudas que avalan estas bases, en todo caso, pode declarar deserto un ou varios premios, así coma, diminuír a contía das axudas outorgadas pola participación, no caso de falta de méritos de valoración claros e específicos, como de dificultade, orixinalidade, ou calidade, así como pola non participación no enterro da sardiña, ou a asistencia tardía ao mesmo, ou ao desfile, ou calquera circunstancia que sexa relevante de penalización” SEGUNDO: Ordear a súa publicación no Boletín Oficial da Provincia de Pontevedra ***DOCUMENTO ASINADO DIXITALMENTE NO SUA MARXE***